system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Radiație?
assistant
Radiația (din fr. radiation) este un fenomen fizic de emitere și propagare de unde (radiație ondulatorie) sau de corpusculi (radiație corpusculară). Orice radiație implică un transport de energie.
În numeroase cazuri, radiația se face sub forma unui fascicul de raze, astfel că (pentru aceste situații) termenul de raze este folosit cu aceeași accepțiune ca și termenul radiație.

Activitatea radioactivă reprezintă numărul de particule (alfa, beta sau gamma) emise de o sursă radioactivă în timp de o secundă:

unde semnul minus indică descreșterea în timp a numărului de nuclee inițiale. Se exprimă în curie sau röntgen.

Clasificare 
Din punctul de vedere al dualismului undă-corpuscul, radiațiile pot fi:
 ondulatorii
 corpusculare.

După natura lor, radiațiile ondulatorii se împart în:
 acustice, care se propagă sub formă de unde acustice;
 electromagnetice, specifică undelor elctromagnetice.
 Radiație gravitațională

După felul particulelor care le compun (particule alfa, electroni, atomi, molecule), radiațiile corpusculare pot fi:
 Radiație alfa
 Radiație beta
 Radiație gama
 Radiație atomică
 Radiație moleculară
 Radiație catodică
 Radiație canal.

Diferențierea corpuscular-ondulatoriu nu este netă.
Astfel, radiațiile ondulatorii, pe lângă caracterul continuu, au și caracter discontinuu (de exemplu radiația electromagnetică ce este un flux de fotoni) care este cu atât mai pronunțat cu cât lungimea de undă a acestora este mai mică.
De asemenea, radiațiile corpusculare prezintă și caracter continuu, putând fi considerate ca alcătuite din undele asociate particulelor care le compun.

Vezi și 
 Radiație termică
 Radiație cosmică
 Radiație solară
 Efectul fotoelectric
 Emisie stimulată
 Fizica particulelor
 Laser
 Spectre de emisie

Bibliografie 
 Dicționar enciclopedic român, Editura Politică, București, 1966
 Istoria generală a științei, vol. IV, Editura științifică și enciclopedică, București, 1976.